Senior Valke-beampte vas vir omkopery | Maroela Media
Brig. Hangwani Mulaudzi, woordvoerder van die Valke, het gesê die 53-jarige beampte is Woensdag in sy kantoor in hegtenis geneem omdat hy na bewering omkoopgeld van R28 000 aanvaar het. Volgens Mulaudzi is die beampte glo genader om te help in 'n saak van 'n persoon wat in 2008 vermis geraak het.
Die beampte het glo R40 000 geëis vir sy hulp. Hy sou glo die geld gebruik om na sy siek vrou om te sien. Hy het glo 'n teenaanbod van R28 000 aanvaar en die betalings is glo in 2010 en 2011 gemaak. Die saak van die vermiste persoon is egter nie opgelos nie en die vermiste persoon se familie het die saak in Februarie by die Chatsworth-polisiekantoor aangemeld.
Die beampte sal binnekort in die Durbanse handelshof verskyn op aanklag van bedrog en korrupsie.
Waarom het Zuma die Skerpioene ontbind? Dis nou maar 'n paar jaar en die VALKE het klaar tot 'n VAL gekom! Wat 'n skande!!!